Bya Boniface Kizza
Abasiraamu balabuddwa okwekenenya byebalya naddala mubudde bw’okusibulukuka kuba ebimu kubbyo byalibaleteera akabasa.
Obubaka buno bubawereddwa bwebabadde batandika ekisiibo ky’omwaka 2022 ku Kiwaawo Muslim Community .
Oluvannyuma, bano babanguddwa ab’ekibiina Kya Physical Fitness Uganda ku ndya ennungi naddala mukisiibo era nga bano babaddukiridde n’ebintu omuli engoye, engato, ejoola za ssanda, kulaani ne tanka z’amazzi.
Seeka Ahmed Bogere nga yakulembeddemu Kutubba akubirizza abasiraamu okukomya okukuba emimiro n’okwekubagiza olw’ebyo byebalemeddwa okutuukako mu bulamu Kyokka nabakalatira embeera eno okujikwasa Katonda- Allah.
Akulira ekibiina Kya Physical Fitness Uganda Seeka Sulaiman Fit oluvanyuma abangudde abayisiraamu ku butya bwebayinza okuyita mu Kisiibo kko n’okwewala okulya kamukukulu mubudde bw’okusibulukuka ekiyinza okubaviraako endwadde enkambwe mu biseera by’omumaaso.
Ono abalambise ku bika by’emmere byebalina okwegendereza okulya kko n’okwegendereza obuyonjo.
Imaam w’omuzikiti guno seeka Makubuya asiimye ab’ekibiina Kya Physical Fitness Uganda olw’omusomo guno kko n’okubaddukirira n’asaba abantu ab’omutima omulungi okwongera okuddukirira ekitundu kyaabwe.
tso_Latn lug_Latn lug_Latn lug_Latn lug_Latn lug_Latn lug_Latn lug_Latn